钦定古今图书集成/历象汇编/岁功典/第109卷 > 寒夜吟赠吴江主人 左国玑
## 钦定古今图书集成/历象汇编/岁功典/第109卷 > 寒夜吟赠吴江主人 左国玑

“昏钟夜定华月高，霜风入室风萧𩙫。主人下帘执明
烛，玉壶泻出香葡萄。冰河赤鲤价重万，洞庭黄柑初
破苞。解我吴钩佩，著我赤霜袍。当杯更发《鹧鸪》调，意
气落魄无辞劳。白日营营苦多务，吃饭梳头日云暮。
不来清夜与尔遭，枉使黄金满箱库。当年平乐宴宾
客，十千五千更不顾。如花少女劝酒歌，醉没西山月”
华素《吴江》主人逸兴清寒夜好客欢相迎。红罏煖炙
薰空焰，不怕河冰冻玉成。